**Eduard Sievers** (født 25. november 1850 i Lippoldsberg, død 30. mars 1932 i Leipzig) var en tysk filolog og lingvist av klassiske og germanske språk. 

Sievers var en av de mest innflytelsesrike historiske lingvister på slutten av 1800-tallet og begynnelsen av 1900-tallet, og er best kjent for sin gjenvinning av den poetiske tradisjonen til germanske språk som angelsaksisk og gammelsaksisk. Blant hans prestasjoner var identifikasjonen av et gammelengelsk *1. Mosebok* (*Genesis*) som en oversettelse fra gammelsaksisk *før* det fantes bevis for at et gammelsaksisk dikt over 1. Mosebok eksisterte, det ble senere oppdaget i Vatikanet

Sievers’ arbeid med rimene i angelsaksisk poesi påvirket lyrikken til poeten Ezra Pound, naturlig nok spesielt i sistnevntes versjon av *Sjøfareren* (*The Seafarer*)

Sievers’ lov
------------

Sievers står bak «Sievers' lov» om nabovokalenes konsentrasjon.[*klargjør*] Den gjelder kun vokaler som opprinnelig står i forskjellige stavelser: «Ubetont *i* eller *u* er konsonantiske etter kort stavelse og vokaliske etter lang stavelse, uten hensyn til andre trykkbetonger av ordet».

Sievers' lov ble fremsatt i en lang akademisk diskusjon om «betoning og fonologi i germanske språk». Sievers foreslo en løsning på forskjellen mellom endingene i de gotiske ordene *harjis* "hær" og *hairdeis* "gjeter, hyrde". Løsningen kom til å bli hetende Sievers' lov, og siden stundom også «Sievers-Edgertons lov» etter to betydningsfulle artikler av Franklin Edgerton. I sin nåværende form går loven ut på at *i*, *y* og *iy* var allofoner av urindoeuropeisk /y/, bestemt av dets fonologiske omgivelser, også at andre urindoeuropeiske gjenlyder gikk gjennom tilsvarende allofonvariasjon.

Sievers’ analyse
----------------

Sievers’ analyse var et system av fem mønstre som indikerte hvor den poetiske linje (eller poetiske halvlinje) i angelsaksiske poesi ble uthevet eller ikke uthevet, det vil si med trykk-uten trykk-med trykk-uten trykk, uten trykk-med trykk-uten trykk-med trykk og videre i samme mønster. Denne tilsynelatende elementære analysen var betydningsfull ettersom det var vanskelig eller umulig for tidligere forskere å identifisere hvor den poetiske linjen begynte og sluttet. Angelsaksisk og germansk poesi, i dens skrevne form, indikerte svært sjelden deling og skille av linjene.

Referanser
----------

1. ↑  Eduard Sievers. On the Accent and Phonology of the Germanic Languages. Iii. On the Law of Vocalic Finals Arkivert 4. april 2008 hos Wayback Machine.
2. ↑  Brooke-Rose, Christine: *A ZBC of Ezra Pound* (Faber and Faber, 1971) side 88.
3. ↑  «unbetontes […] i oder u ist consonant nach kurzer, vokal nach langer silbe ohne rücksicht auf die sonstige accentlage des wortes»
4. ↑  «Sievers's law and IE weak-grade vocalism», *Language 10*. 235-65 (1934 og «The Indo-European Semivowels», *Language 19*. 83-124 (1943)

Eksterne lenker
---------------

* (de) Liste over forelesninger ved Universitetet i Leipzig (sommersemestret 1892 til sommersemestret 1914)
* Eduard Sievers – omtale med bilde (tysk)

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** Deutsche Biographie **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU **·** BNE **·** CiNii **·** Discogs
 |